2001D0070 — DA — 01.06.2003 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

No

▼B

AFGØRELSE Nr. 180

af 15. februar 2000

om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 211 og E 212)

(EØS-relevant tekst)

(2001/70/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet ( 1 ), i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 2, stk. 1 i Rådets forordning (EØF) nr. 574/72 ( 2 ), i henhold til hvilken den udarbejder de attester, bevidnelser, erklæringer, begæringer og øvrige dokumenter, der er nødvendige for anvendelsen af forordningerne,

under henvisning til afgørelse nr. 158 af 27. november 1995 om de blanketter, der skal benyttes ved anvendelsen af forordningerne ( 3 ), og

ud fra følgende betragtninger:

Rådets forordning (EF) nr. 1606/98 ( 4 ) har ændret forordning (EØF) nr. 1408/71 og (EØF) nr. 574/72 med henblik på at udvide anvendelsesområdet til at omfatte særordningerne for tjenestemænd.

Rådets forordning (EF) nr. 307/1999 ( 5 ) har ligeledes ændret forordning (EØF) nr. 1408/71 og (EØF) nr. 574/72 med henblik på at udvide personkredsen til at omfatte studerende.

Den klageadgang og de frister for klage, der er angivet i blanket E 212, skal tilpasses for at tage hensyn til de nævnte udvidelser.

Der foretages ofte ændringer til de forskellige lovgivninger vedrørende klageadgang og frister for klage.

I henhold til artikel 48, stk. 1 i forordning (EØF) nr. 574/72 skal ansøgerne underrettes om klageadgang for frister for klage, og hver af de afgørelser, der træffes af de enkelte berørte institutioner, skal angive den klageadgang og de frister for klage, der er fastsat i den pågældende lovgivning. Den behandlende institution underretter ansøgeren om alle afgørelser ved hjælp af blanket E 211 — sammenfattende meddelelse om afgørelserne.

Den nuværende udformning af blanket E 212 samt en eventuel ajourføring vil ikke kunne sikre, at ansøgerne får en klar og udtømmende orientering om de procedurer, der skal følges i tilfælde af klage eller indsigelse.

Det er derfor nødvendigt at ændre blanket E 211 — sammenfattende meddelelse om afgørelserne.

Aftalen om Det Europæiske Økonomiske Samarbejdsområde af 2. maj 1992, som tilpasset ved protokol af 17. marts 1993, gennemfører i sit bilag VI forordning (EØF) nr. 1408/71 og (EØF) nr. 574/72 inden for Det Europæiske Økonomiske Samarbejdsområde.

I henhold til afgørelse truffet af Det Blandede EØS-udvalg skal de blanketter, der skal benyttes ved anvendelsen af forordning (EØF) nr. 1408/71 og (EØF) nr. 574/72, tilpasses, og benyttes inden for Det Europæiske Økonomiske Samarbejdsområde.

Af praktiske grunde er det nødvendigt at anvende samme blanketter inden for Fællesskabet og inden for Det Europæiske Økonomiske Samarbejdsområde.

Afgørelsen af, på hvilket sprog blanketterne skal udfærdiges, er omhandlet i henstilling nr. 15 fra den administrative kommission —

TRUFFET FØLGENDE AFGØRELSE: